laion/Wikipedia-Exotic huggingface dataset:
אולבר

אוּלבֶר (Ulver, "זאבים" בנורווגית) היא להקה נורווגית שהוקמה על ידי כריסטופר ריג (אז בן 16). ללהקה קריירה ייחודית בהיסטוריה של המטאל. האלבום הראשון Bergtatt היה בסגנון פולק ובלאק מטאל מסורתי, עם קטעים אקוסטיים ושירה משולבת. האלבום השני Kveldssanger היה אקוסטי לחלוטין, עשיר במנגינות פולק נורדיות מסורתיות ובשירה, במה שנחשב אז לגישה לא שגרתית לגבי להקה מן הז'אנר. הטקסטים של האלבום השלישי Nattens Madrigal, עסקו כולם בנושאים הקשורים לזאבים, אנשי-זאב (ליקנטרופיה) ומיני נושאים פנטזיים אחרים מהפולקלור הנורדי כגון טרולים, מוזיקלית האלבום מתאפיין בחזרה אל סגנון הבלאק מטאל הכבד, זניחת הכלים האקוסטיים ושימוש ברעש כאלמנט רקע דומיננטי. האלבום נחשב ליצירה הכבדה ביותר של הלהקה, וכאחד הכבדים והרועשים ביותר בסצנת המטאל בכללה עד היום. בשנת 1998, באחד מן המהלכים הקיצוניים ביותר של הלהקה מאז ומעולם, אולבר הוציאה את האלבום Themes From William Blake's The Marriage Of Heaven And Hell וחדלה מלהיות להקת מטאל. שם האלבום עצמו, הבלתי "מטאלי" בעליל, רמז על כך שלא מדובר באותה הלהקה. ב-2000 יצא האלבום Perdition City, שכלל שילוב של אמביינט נסיוני, טריפ-הופ ואלקטרוניקה, והלהקה החלה לקחת את המוזיקה שלה לכיוון נסיוני, אלקטרוני יותר. לאחריו בא האלבום "Blood Inside" שלקח את הלהקה לגבולות האוונגרד. אלבום זה מורכב מצלילים שונים וייחודיים וכמעט שאין בו כלים חיים. בשנת 2002 לקחה הלהקה עוד צעד מוזיקלי גדול בכך שהחלה לעבוד גם על הלחנה וביצוע פסקולים לסרטים נורווגיים, עוד כה ביצעה הלהקה אלבומים לשני סרטים בדצמבר 2007, יצא אוסף הוקרה בינלאומי ללהקה, האוסף המורכב משני דיסקים של להקות ואמנים שונים המבצעים קאברים לשירים ידועים של הלהקה מכל התקופות המוזיקליות שלהן. האוסף יצא באינטרנט כחינם להורדה, האלבום אמור לצאת באופן פיזי על תקליטורים באמצע שנת 2008. באותה שנה, יצא האלבום האחרון לעת של הלהקה, בשם Shadows of the Sun (צללי השמש), האלבום ניכר באופי יותר אפל ומלנכולי מקודמיו ומכיל בנוסף לעריכה המוזיקלית האלקטרונית גם נוכחות של הרבה כלים חיים. כריסטופר ריג (גארם) - שירה (ראו גם ארקטורוס) יורן ה. סוורן (גיטרה, שונות) טורה יילויזקר (הלחנה, תכנות) אייסמאל (גיטרה) יו סטיבן ג'יימס מינגיי (סקול) (בס (ראו גם ארקטורוס)) אייוואריקיאר (תופים) אריק אולייביאר לנסלוט (תופים) Bergtatt - 1994 Kveldssanger - 1995 Nattens Madrigal - 1997 Themes From William Blake's Marriage - 1998 Metamorphosis - 1999 (מיני-אלבום) Perdition City - 2000 Silence Teaches You How To Sing - 2001 (מיני-אלבום) Silencing The Singing - 2001 (מיני-אלבום) Blood Inside - 2005 Shadows of the Sun - 2007 Wars of the Roses - 2011 Messe I.X-VI.X - 2013 ATGCLVLSSCAP - 2016 The Assassination of Julius Caesar - 2017 Drone Activity - 2019 Flowers of Evil - 2020 Scary Muzak - 2021 מדיה וקבצים בנושא אולבר בוויקישיתוף אתר האינטרנט הרשמי של אולבר אולבר, ברשת החברתית פייסבוק אולבר, ברשת החברתית אקס (טוויטר) אולבר, סרטונים באתר Vimeo אולבר, במסד הנתונים הקולנועיים IMDb (באנגלית) אולבר, באתר אפל מיוזיק (באנגלית) אולבר, באתר ספוטיפיי אולבר, באתר Last.fm (באנגלית) אולבר, באתר AllMusic (באנגלית) אולבר, באתר MusicBrainz (באנגלית) אולבר, להקה באתר Encyclopedia Metallum (באנגלית) אולבר, באתר דיזר אולבר, באתר Discogs (באנגלית) אולבר, באתר Songkick (באנגלית) אולבר, באתר בנדקמפ אולבר, באתר בילבורד (באנגלית) אולבר, באתר טיידל (באנגלית) האתר הרשמי של ג'סטר רקורדס אתר אלבום ההוקרה לאולבר
חשש

חשש הוא מצב מנטלי הקשור לרגשות פחד או דאגה, או שילוב ביניהם. לעיתים המילה משמשת לתיאור מצבים הדומים לחשד או לספק. בכך נבדלת המילה מכל אחת מהמילים הנ"ל. היות שחשש מתקשר גם לדאגה, יש לו קונוטציה עתידית יותר מאשר לפחד, שממוקד לעיתים קרובות יותר בהווה. הבדל נוסף או קשור, בין חשש לבין פחד, הוא שחשש היא מילה מעט בוגרת או מפותחת יותר ושכלתנית או מרוחקת ורשמית יותר: ילדים לומדים את המילה 'חשש' ומשתמשים בה זמן רב אחרי שהם לומדים את המילה 'פחד', וגופים רשמיים כגון פוליטיקאים, ומנהלי ארגונים יבטאו לרוב חששות ולא פחדים, בהתבטאויותיהם הרשמיות. המילה חשש נמצאת בשימוש שכיח בתקשורת, לעיתים קרובות בכותרות של כתבות או ידיעות העוסקות באירועים עתידיים שליליים שעלולים להתרחש או שהתרחשו ועשויים להתגלות, לרוב חשש לחיי אדם שנעדר או נחטף. המילה משמשת לרישום כשרות של מוצרים או יצרנים, בניסוח "ללא חשש ערלה", "ללא חשש חמץ", "ללא חשש טבל ושביעית" וכו'. ברפואה, המילה משמשת לרישום רפואי של אבחנות ראשוניות או משוערות, שאותן יש לבדוק בהמשך, או לעקוב אחריהן, בניסוח: "חשש ל...", כשלאחר מכן מצוינת האבחנה המשוערת. לדוגמה: "חשש לזיהום בתוספתן", "חשש לסרטן מעי הגס", וכו'. שירות גלובס, ‏"לחקור את בעל השליטה הקודם באינוונטק - חשש לפרט מטעה בדיווח", באתר גלובס, 27 באוגוסט 2014 http://www.snopi.com/xDic/HHdic.aspx?txtId=13185 דוגמאות: חשש להפיכה צבאית בלסוטו שבדרום אפריקה: ראש הממשלה נמלט מהמדינה, באתר ynet, 30 באוגוסט 2014 GTA V: חשש לביטול גרסת ה־PC ועיכוב גרסת הקונסולות של הדור הנוכחי, באתר FXP דוגמה: חשש לחטיפה: צעיר חרדי נעדר מאז יום שישי
פלטיהו בן בניהו

פלטיהו בן בניהו היה משרי העם היהודי בירושלים ונזכר בתנ"ך בתקופה שלאחר גלות יהויכין. יחזקאל נישא ברוח אלהים מהגולה בארץ כשדים, אל בית המקדש בירושלים, מה שמתאר ״במראה, ברוח אלהים״, ושם ראה בחטאי העם היהודי, כשעובד עבודה זרה באופנים שונים. באחת מהמראות שנגלו לעיניו, הוא ראה 25 אנשים המפנים את אחוריהם לכיוון פתח ההיכל, נופחים ומטילים צואה לכיוונו, תוך כדי השתחוויה לשמש. בהמשך התיאור מופיע פירוט של שניים מהאנשים; יאזניה בן עזור ופלטיהו בן בניהו. בשלב זה יחזקאל מתנבא, ובנבואה מוטחת ביקורת על שני האישים; הם מוצגים כמסיתי העם שלא לקבל את דברי נביאיו, וכמרגיעי העם באומרם כי נבואות הזעם של נביאיו לא יתממשו בעתיד הקרוב. בנבואה מובטח שאותם המבטיחים הבטחות שווא לשלווה, חלקם לא יסיימו את חייהם בירושלים באופן שגרתי, וחלקם יגלו וימותו מחוץ לגבולות ארץ ישראל. תוך כדי הנבואה פלטיהו נופל ומת מול יחזקאל, וזה צועק בצער לה', כי מכלה הוא את עם ישראל. בתלמוד מופיעה מחלוקת בין רב לשמואל, האם צעקתו של יחזקאל נבעה מצער על מות פלטיה, משום שהציל יהודים מעבדות לאחר שתדלנות אצל נבוכדנצר, או שהסכים עם מותו בשל חטאיו, רק שכאב את צרות כל העם. לאחר צעקת יחזקאל, ה' עונה לו תשובה על טענתו בנבואה, כי הצרות קורות בשל חטאי העם, והנבואה מסתיימת בתיאור עתידי של חזרה בתשובה, וקיבוץ גלויות. גבריאל ברקאי, חפירות כתף - הינום בירושלים ראו פסקה "חותם עברי ומטבע קדום" יחד עם יאזניה בן עזור. ספר יחזקאל, פרק י"א, פסוק א' ספר יחזקאל, פרק ח', פסוק א' וראו ספר יחזקאל, פרק י"א, פסוק א' ספר יחזקאל, פרק י"א, פסוק כ"ד ספר יחזקאל, פרק ח', פסוק ה' וכן י',י"ד,וט"ז ספר יחזקאל, פרק ח', פסוק י"ז וראו פרשנות רש"י למילה "זמורה" תלמוד בבלי מסכת סוכה נג: ספר יחזקאל, פרק ח', פסוק ט"ז ספר יחזקאל, פרק י"א, פסוק א' ספר יחזקאל, פרק י"א, פסוק ב' ספר יחזקאל, פרק י"א, פסוק ג' ספר יחזקאל, פרק י"א, פסוק ו' וכן י"א ספר יחזקאל, פרק י"א, פסוק י"ב תלמוד בבלי מסכת קידושין עב: ספר יחזקאל, פרק י"א, פסוקים ט"ו–כ"א
מוזיאון וייסמן לאמנות

מוזיאון וייסמן לאמנות הוא מוזיאון לאמנות בקמפוס אוניברסיטת מינסוטה במיניאפוליס. המוזיאון נקרא על שם פרדריק ר' וייסמן (אספן אמנות), ותוכנן על ידי האדריכל הנודע פרנק גרי. בניין המוזיאון הנוכחי הושלם ב-1993, והוא ממוקם על צוק המשקיף על נהר המיסיסיפי בקצה המזרחי של גשר שדרת וושינגטון. הבניין מציג שני פנים: מצד הקמפוס, הוא מציג חזית לבנים שמשתלבת עם בנייני הלבנים ואבני חול שבסביבה, ובצד השני, מוצגות התעקלויות של יריעות פלדה מוברשות (כסמל של מפל מים ודגים). במוזיאון מוצגות מעל ל-20,000 יצירות, וביניהן, של מרסדן הרטלי, אלפרד מאורר, צ'ארלס בידרמן, חרסים פרהיסטוריים וריהוט קוריאני. מדיה וקבצים בנושא מוזיאון וייסמן לאמנות בוויקישיתוף אתר האינטרנט הרשמי של מוזיאון וייסמן לאמנות (באנגלית) מוזיאון וייסמן לאמנות, ברשת החברתית פייסבוק מוזיאון וייסמן לאמנות, ברשת החברתית אקס (טוויטר) מוזיאון וייסמן לאמנות, ברשת החברתית אינסטגרם פרטים על קרן פרדריק ר. וייסמן ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
נייט לינהארט

נייט לינהארט (באנגלית: Nate Linhart; נולד ב-14 בנובמבר 1986 באוהיו שבארצות הברית) הוא כדורסלן אמריקאי המשחק בקבוצת הפועל באר שבע. אחרי ששיחק כדורסל בתיכון בו למד, לינהארט שיחק 4 עונות בכדורסל מכללות באוניברסיטת אקרון עם קבוצת אקרון זיפס. לינהארט לא נבחר בדראפט ה-NBA של שנת 2009. בעונת 2009-10, חתם ברפאייזן פנתרס פורסטנפלד מליגת הכדורסל האוסטרית. בעונת 2010-11, הוא חתם בארי בייהוקס מליגת הפיתוח של ה-NBA. בשנים 2011-2013 שיחק ב-TBB טרייר מליגת העל הגרמנית. ביולי 2013, חתם ברייר ונציה מליגת העל האיטלקית. באוגוסט 2014, חתם לינהארט לעונה עם אופציה לעוד שנתיים במכבי תל אביב. בתום העונה שוחרר לינהארט ממכבי תל אביב וחתם בסרגוסה באסקט מהליגה הספרדית. מדיה וקבצים בנושא נייט לינהארט בוויקישיתוף פרופיל, באתר Sports-Reference פרופיל, באתר eurobasket פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל השחקן באתר פיב"א. פרופיל השחקן באתר RealGM.com.
UCWeb

UCWeb בע"מ היא חברת אינטרנט סינית המציעה פתרונות ושירותים הכוללים דפדפן אינטרנט, שירותי חיפוש ועוד. מוצר הדגל של החברה הוא "UC Browser" - דפדפן למכשירים ניידים. החברה נוסדה בשנת 2004 כחברה לייצור דפדפנים לניידים. לאורך העשור הראשון מהקמתה התפתחה לכלול תחומים נוספים כגון שירותי חיפוש ומשחקים מקוונים. ב-2014 רכשה ענקית האינטרנט הסינית עליבאבא כ-34% מהמניות של החברה, גובה העסקה לא פורסם אך היה גורם מרכזי במסע קניות על סך כמה מיליארדי דולרים של קבוצת עליבאבא הסינית לקראת הנפקה ראשונית בבורסת ניו יורק. ביוני 2014 רכשה עליבאבא את שאר מניות UCWeb בעסקה שהייתה המיזוג הגדול ביותר בסין בתחום האינטרנט. לאחר הרכישה, הפכה UCWeb לזרוע האחראית על פעילות מכשירים ניידים של קבוצת עליבאבא, תוך הטמעת החטיבות הקשורות בעליבאבא לתוכה. UC Browser, הדפדפן המצליח של החברה הוא הפופולרי מסוגו בסין עם נתח שוק של כ-65%. הדפדפן הוא גם הפופולרי ביותר בהודו עם כ-34% (מנתוני StatCounter). הוא זמין ב-11 שפות (כולל אנגלית, רוסית, אינדונזית, וייטנאמית) ותומך בכל מערכות ההפעלה הניידות המובילות (iOS, Android, Windows Phone Java, Blackberry). לדפדפן מעל 500 מיליון משתמשים. אתר האינטרנט הרשמי של UCWeb (באנגלית) אתר האינטרנט הרשמי של UCWeb (בסינית) UCWeb, ברשת החברתית פייסבוק UCWeb, ברשת החברתית אקס (טוויטר) UCWeb, ברשת החברתית LinkedIn ערך זה הוא קצרמר בנושא מחשבים ובנושא סין. אתם מוזמנים לתרום לוויקיפדיה ולהרחיב אותו.
התאחדות ההנהגה הדרומית-נוצרית

התאחדות ההנהגה הדרומית-נוצרית (באנגלית: Southern Christian Leadership Conference ידוע גם בראשי התיבות: SCLC) הוא ארגון אפרו אמריקאי לזכויות אזרח. הארגון תרם רבות למאבקים לשוויון זכויות של התנועה לזכויות האזרח במחצית השנייה של המאה ה-20. הארגון הוקם על ידי מרטין לותר קינג וראלף אברנטי (אנ') ב-1957, קינג היה נשיאו הראשון עד להירצחו. הארגון הוקם כדי לרתום את כוחם הציבורי של הכנסיות המאחדות פעילות של אפרו-אמריקאים לאחד אותן ולהביא למודעות ציבורית ותקשורתית את המאבק נגד הפרת זכויות אדם ונגד גזענות. הטקטיקה שבחר קינג שילבה הפגנות ללא שימוש באלימות שהופנו נגד מערכת חוקי האפליה הגזעית בדרום ארצות הברית, ואלו זכו להד תקשורתי רחב. קינג השתמש בעניין הציבורי ויזם כיסוי תקשורתי שתיעד את חיי היום יום של קהילות אפרו אמריקאיות תחת עול האפליה וההפרדה, הוא פעל לשפוך אור על האלימות שהופנתה כלפי פעילים למען זכויות האדם מצד המתנגדים ושליחיהם, פעילות ארגון SCLC העלתה לסדר היום הציבורי את נושא זכויות האדם, והגיעה לשיאה עם חקיקת חוק זכויות האזרח (1964) שאסר לחייב הפרדה גזעית בבתי הספר, בדיור או בתעסוקה. פעילות נוספת הייתה חקיקת חוק זכות ההצבעה (1965), שנתן לרשויות הפדרליות כלים לאכיפת התיקון ה-15 לחוקת ארצות הברית, שכבר עיגן חוקתית את איסור האפליה במתן זכות בחירה על רקע גזעי ב-1870. החוק הוצג על ידי הנשיא לינדון ב. ג'ונסון בנאומו ב-17 במרץ 1965, עבר בסנאט ב-26 במאי, למחרת סיומה של צעדת מחאה בת ארבעה ימים בהנהגת קינג ו-25,000 צועדים מסלמה (Selma) למונטגומרי, ואושר על ידי בית הנבחרים ב-2 באוגוסט. בשנת 1968 ארגנה ההתאחדות את מצעד האביונים לוושינגטון. סוכנות ה-FBI עקבה אחרי פעילי התאחדות ההנהגה הדרומית נוצרית על פי הוראה ישירה מרוברט קנדי, התובע הכללי של ארצות הברית. האזנות סתר בוצעו החל מסתיו 1963 על רקע חשש לא מבוסס כי פעילים קומוניסטים חדרו לשורות הארגון ועלולים להשתמש בו לצורכי תעמולה והסתה מאידך ולפגוע בניסיונות הממשלה הפדרלית לקדם את חוקי זכויות האדם. באוגוסט 1971 יוסף לאורי ממנהגי הארגון נפגש עם הנהגת אש"ף והפציר בהם להכיר בישראל ולגשת לפתרון של שלום. מרטין לותר קינג: 1957-1968 ראלף אברנטי: 1968-1977 ג'וסף לואורי(אנ'): 1977-1997 מרטין לותר קינג השלישי: 1997-2004 פרד שוטלסוורת'(אנ'): 2004 צ'ארלס סטיל ג'וניור(אנ'): 2004-נוכחי מדיה וקבצים בנושא התאחדות ההנהגה הדרומית-נוצרית בוויקישיתוף אתר האינטרנט הרשמי של התאחדות ההנהגה הדרומית-נוצרית (באנגלית) התאחדות ההנהגה הדרומית-נוצרית, באתר אנציקלופדיה בריטניקה (באנגלית) התאחדות ההנהגה הדרומית-נוצרית, ברשת החברתית פייסבוק התאחדות ההנהגה הדרומית-נוצרית, ברשת החברתית אקס (טוויטר) התאחדות ההנהגה הדרומית-נוצרית, סרטונים בערוץ היוטיוב דייוויד פרום, (2000). How We Got Here: The '70s. New York. בעברית:"איך הגענו עד כאן" (בייסיק בוקס, 2000)
איבון בריל

איבון מדלן בריל (אנגלית: Yvonne Madelaine Brill; ‏30 בדצמבר 1926 - 27 במרץ 2013) הייתה מדענית קנדית ואזרחית ארצות הברית, היא ידועה בעיקר בזכות פיתוח טכנולוגיות טילים והנעה סילונית ושותפותה במיזמים שונים של נאס"א וארגון הלוויינים הניידים הבינלאומי (IMSO). בריל נולדה בוויניפג להורים שהיגרו מבלגיה. היא למדה כימיה ומתמטיקה באוניברסיטת מניטובה, משום שבתור אישה לא יכלה להתקבל ללימודי הנדסה. בריל התמקדה במחקר ופיתוח הנעה סילונית רקטית ובשנות השישים פיתחה מנוע המשתמש בדלק נוזלי מבוסס הידרזין כמחמצן יחיד עקב יעילותו והנוחות היחסית בשימוש בו. פיתוחיה הובילו למנועים בעלי ביצועים משופרים שאפשרו לנאס"א הטסה לחלל של מטענים כבדים יותר והארכת זמן המשימה. בשנת 1974 רשמה את המנוע שהמציאה, ושהפך לסטנדרטי בתחום, כפטנט. בין הישגיה, פיתוח מערכת ההנעה של TIROS, שהיה הלוויין הראשון בעל יכולת חישה מרחוק של כדור הארץ, ששוגר ב-1960; פיתוח מערכת ההינע של המשגר Nova שפותח על ידי נאס"א ב-1962 במסגרת תוכנית ג'מיני ושימש מדגים למשגרי סטורן 5 ושיגור Explorer 32, הלוויין הראשון למחקר האקסוספירה. כן הייתה חברה בצוות התכנון של מארס אובזרבר, הגשושית הרובוטית ששוגרה על ידי נאס"א ב-1992 על מנת לחקור את מאדים ועקבותיה אבדו בכניסה לאטמוספירה שלו. בריל נפטרה מסרטן השד, בת 88 בפרינסטון. בשנת 1987 נבחרה לאקדמיה הלאומית להנדסה (National Academy of Engineering) ב-2001 הוענקה לה מדליית השירות הציבורי המצוין של נאס"א (NASA Distinguished Public Service Medal)‏ וב-2011 העניק לה נשיא ארצות הברית ברק אובמה את המדליה הלאומית לטכנולוגיה ויזמות (National Medal of Technology and Innovation). מדיה וקבצים בנושא איבון בריל בוויקישיתוף פרופיל באתר משרד הפטנטים של ממשל ארצות הברית Pioneer Canadian rocket scientist dead at age 88, נקרולוג בטורונטו סאן, 30 במרץ 2013 Pioneering Rocket Scientist Yvonne Brill Dies at 88, נקרולוג באתר space.com ראיון מצולם עם בריל, סרטון באתר יוטיוב איבון בריל, באתר "Find a Grave" (באנגלית) פטנט מספר 3,807,657, DUAL THRUST LEVEL MONOPROPELLANT SPACECRAFT PROPULSION SYSTEM Yvonne Brill, a Pioneering Rocket Scientist, Dies at 88, נקרולוג בניו יורק טיימס, 30 במרץ 2013 חברי האקדמיה הלאומית להנדסה
הלגיון השחור (אוסטאשה)

הלגיון השחור (בסרבו-קרואטית: Crna legija, בסרבית קירילית: Црна легија) הייתה מיליציה של האוסטאשה בהיקף של רגימנט אשר פעלה במדינת קרואטיה העצמאית והשתתפה באקציות במהלכן נעצרו יהודים מבוסניה ככלל ומסרייבו בפרט. עוד ביצעו אנשי "הלגיון השחור" מעשי טבח באוכלוסייה ממוצא סרבי ונטלו חלק בקרבות נגד הפרטיזנים של טיטו. הלגיון השחור הוקם באפריל 1941 על ידי חברי אוסטאשה. לאחר כיבוש יוגוסלביה על ידי גרמניה הנאצית והקמת מדינת קרואטיה העצמאית מנה הלגיון השחור כ-800 נושאי נשק, מרכז פעילותו היה בסרייבו והוא עסק בפעילות ביטחון פנים ורדיפת יהודים וסרבים. באוגוסט מונה יורה פראנצטיץ' למפקד "הלגיון השחור". באוגוסט הוחל באקציות בכל רחבי בוסניה ובראשית ספטמבר בסרייבו עצמה. ב-4 בספטמבר1941 לפנות בוקר נעצרו 500 מיהודי העיר וגורשו למחנה הריכוז קרושצ'יצה. משם הועברו הגברים ליאסנובאץ, והילדים והנשים למחנה לובורגראד. יורה פראנצטיץ' פיקד על האקציה אשר בוצעה על ידי אנשי "הלגיון השחור". בהמשך, ביצעו אנשי "הלגיון השחור" מעשי טבח באוכלוסייה הסרבית ברחבי בוסניה ותקפו את מעוזי הפרטיזנים של טיטו והצ'טניקים. חברי הלגיון היו ברובם קרואטים ומוסלמים ממזרח בוסניה. בדצמבר 1944 שולבו אנשי "הלגיון השחור" באוגדת הרגלים ה-5 של צבא מדינת קרואטיה העצמאית ובמאי 1945 הוא פורק סופית. מקצת מחברי "הלגיון השחור" אשר נפלו בשבי הפרטיזנים, הוצאו להורג. מדיה וקבצים בנושא הלגיון השחור בוויקישיתוף מנחם שלח, שואת יהודי יוגוסלביה - הקהילות בסרביה וקרואטיה, באתר יד יצחק בן-צבי, אוחזר ב-16 באוקטובר 2023.
בלנטייר

בלנטייר (באנגלית ובצ'יצ'ווה: Blantyre) היא העיר השנייה בגודלה במלאווי ובירת מחוז הדרום. על פי תחזית רשמית לשנת 2023 התגוררו בבלנטייר 871,776 תושבים. העיר נחשבת לבירה הכלכלית של מלאווי. בלנטייר נוסדה על ידי מיסיונרים של הכנסייה של סקוטלנד ב-1876 ונקראה על שם העיירה בלנטייר (אנ') בסקוטלנד, מקום הולדתו של מגלה הארצות והמיסיונר הסקוטי דייוויד ליווינגסטון. בשנים שלאחר מכן העיירה צמחה והפכה למרכז מסחרי. ב-1956 העיירה לימבה אוחדה עם בלנטייר ובלנטייר קיבלה מעמד של עיר. בלנטייר נחשבת לבירה הכלכלית של מלאווי. בעיר פועלים מפעלים רבים, מה שהופך אותה גם לבירה התעשייתית של מלאווי. מלבד התעשייה, הכלכלה המקומית מסתמכת גם על מסחר. בעיר נמצאות מספר מכללות שנחשבות לחלק מאוניברסיטת מלאווי, בהן מכללת הרפואה והמכללה הפוליטכנית של מלאווי. את בלנטייר משרת נמל התעופה הבינלאומי צ'ילקה, הנמצא במרחק של כ-16 קילומטרים מהעיר. הנמל מציע טיסות לבירה לילונגווה ולמספר ערים חשובות נוספות בדרום ובמזרח אפריקה. העיר מקושרת בקווי רכבת לערים אחרות במלאווי ובמוזמביק. גרמניה הנובר, סקסוניה התחתונה, גרמניה טאיוואן גאושיונג, טאיוואן זמביה נדולה, זמביה מדיה וקבצים בנושא בלנטייר בוויקישיתוף בלנטייר, באתר אנציקלופדיה בריטניקה (באנגלית) Malawi: Administrative Divisions (Regions and Districts) - Population Statistics, Charts and Map, www.citypopulation.de
דוד סער סלמה

דוד סער סלמה (נולד ב-4 במרץ 1969) הוא קצין בצה"ל בדרגת אלוף, המשמש מפקד זרוע הים. קודם לכן שימש ראש מטה חיל הים, סגן מפקד מפקדת העומק, מפקד בסיס חיפה, מפקד שייטת ספינות הטילים, מפקד בסיס אשדוד ומפקד בסיס אילת. סלמה נולד וגדל בעתלית והתחנך בבית הספר היסודי ביישוב. בנעוריו החל את לימודיו בפנימייה הצבאית לפיקוד בחיפה שליד בית הספר הריאלי העברי, ובסוף כיתה י' המשיך בבית הספר הריאלי שבחיפה. התגייס לצה"ל בשנת 1987, והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ומונה למפקד צוות, והשתתף בלחימה בדרום לבנון ובאיו"ש. לאחר מכן מונה למפקד יחידת לוחמים בשייטת. בהמשך שירת כקצין אג"ם של השייטת. לאחר מכן היה מדריך ראשי בשייטת 13. עבר קורס חובלים ובסיומו יצא ללימודים במכללת המלחמה של צי ארצות הברית. בחזרתו סיים את ההכשרה בבית הספר לפיקוד ימי ושירת כקצין מחלקה בסטי"ל. לאחר מכן מונה למפקד אח"י יפו. בשנת 2002, לאחר לימודים אקדמיים, הועלה לדרגת סא"ל ומונה למפקד פלגה 916. בשנים 2006–2007 שירת כראש ענף שטח במחלקת תורה והדרכה של חיל הים. בשנים 2007–2008 שירת כמפקד פלגה 31 בשייטת ספינות הטילים. באוגוסט 2008 מונה למפקד בסיס אילת, תפקיד בו שירת עד פברואר 2010. תקופתו הייתה רוויה בפעילות מבצעית בים סוף. בפברואר 2010 הועלה לדרגת אל"ם ומונה למפקד בסיס אשדוד, והוביל את הלחימה בגזרת רצועת עזה תוך שיתוף פעולה עם פיקוד הדרום. בתפקיד זה שירת עד אוגוסט 2011. בשנים 2011–2013 שירת כמפקד שייטת ספינות הטילים. לאחר מכן היה חניך במכללה לביטחון לאומי במחזור מ"א (2013–2014). ב-7 באוגוסט 2014 הועלה לדרגת תא"ל ומונה למפקד בסיס חיפה, ושימש בתפקיד עד 16 באוגוסט 2017. בשנים 2017–2019 שירת כסגן מפקד מפקדת העומק. ב-15 במרץ 2019 מונה לראש מטה חיל הים, ומילא את תפקידו עד אוגוסט 2021. ב-1 בספטמבר 2021 הועלה לדרגת אלוף ולמחרת נכנס לתפקידו כמפקד חיל הים. במסגרת תפקידו, מוביל את חיל הים במהלך מלחמת חרבות ברזל. סלמה נשוי לדפנה ואב לשלוש. בעל תואר ראשון במנהל עסקים מהמרכז האקדמי רופין, ותואר שני במדעי הרוח מאוניברסיטת חיפה. קיבל מהמרכז האקדמי רופין אות במ"ה (בוגרים מעוררי השראה) לשנת תש"ף, על תרומתו רבת השנים לביטחונה של ישראל. מדיה וקבצים בנושא דוד סער סלמה בוויקישיתוף לילך שובל, ניצחנו, אלא מה, באתר ישראל היום, 25 במאי 2012 מתן מלמד, שייטת ספינות הטילים מסכמת שנה, אתר חיל הים, 3 בספטמבר 2013 חילופי הפיקוד בשייטת 3 דוד סער סלמה נפרד, "בין גלים" ספטמבר 2013, עמ' 46 מפרי עטו: כלים בלתי מאוישים בזירה הימית, מערכות 456, אוגוסט 2014 עליונות ימית: מרכיב הכרחי בלוחמה רב־ממדית, בין הקטבים גיליון 28–30, אוקטובר 2020, עמ' 117–130 לילך שובל, ניצחנו, אלא מה, באתר ישראל היום, 25 במאי 2012 ים יבשה: לוחמי הסטי"לים באימון רטוב במיוחד, באתר ‏מאקו‏, 12 בדצמבר 2011 יוחאי עופר, הרמטכ"ל אישר: סבב מינויים בצמרת צה"ל, באתר nrg‏, 14 באוקטובר 2013 חילוף רמ"ט זרוע הים, אתר חיל הים, 15 במרץ 2019 רשימת המינויים החדשים במטה בכללי, באתר צה"ל, 11 בפברואר 2021 דרגות אלוף הוענקו לתא"ל דוד סער סלמה הנכנס לתפקידו כמפקד זרוע הים, באתר צה"ל, 1 בספטמבר 2021 נאומו של הרמטכ"ל בטקס חילופי מפקד זרוע הים, באתר צה"ל, 2 בספטמבר 2021
געתון

האם התכוונתם ל... נחל געתון – נחל הזורם דרך העיר נהריה געתון (קיבוץ) – קיבוץ חורבת געתון (ידועה גם כ"חאן סוּרְסוֹק") - יישוב חקלאי היסטורי נטוש בנחל געתון בגליל המערבי מועצה אזורית געתון – מועצה אזורית שאוחדה יחד עם מועצה אזורית נעמן וסולם צור למועצה אזורית מטה אשר. שדרות הגעתון – הרחוב הראשי בנהריה. לאורכו זורם נחל הגעתון. אישים ששמם געתון: אדית געתון – רופאת ילדים ופתולוגית ישראלית דוד געתון – פרופסור אמריטוס לבלשנות צרפתית באוניברסיטת תל אביב
לובורגראד

מחנה הריכוז לוֹבּוֹרְגְרָאד (בסרבו-קרואטית: Koncentracioni logor Loborgrad, בסרבית קירילית: Концентрациони логор Лоборград), היה מחנה ריכוז ועבודה אשר הוקם על ידי שלטון האוסטאשה במדינת קרואטיה העצמאית ופעל בין ספטמבר 1941 לאוקטובר 1942. המחנה אשר נוהל על ידי בני הפולקסדויטשה מאזור קרואטיה, נועד לקלוט נשים ובכלל זה נשים בהריון, ילדים ותינוקות, רובם בני יהדות יוגוסלביה וכן מקרב האוכלוסייה הסרבית. באוגוסט 1942 גורשו מרבית העצירים היהודים למחנה ההשמדה אושוויץ. לאחר כיבוש ממלכת יוגוסלביה על ידי גרמניה הנאצית הוקמה מדינת קרואטיה החופשית בשלטון האוסטאשה שהייתה למעשה מדינת בובות של הגרמנים. עם הקמתה הוחל במבצע ל"טיהור קרואטיה מיסודות זרים", בתחילה הסרבים ובהמשך יהודי המדינה. המחנה הוקם במימון כפוי של יהודי זאגרב ועלות ההקמה הייתה 1.3 מיליון קונות. ביוני 1941 הוחל במעצרם של יהודי זאגרב. באוגוסט הוחל באקציות בכל רחבי בוסניה ובראשית ספטמבר בסרייבו עצמה. ב-4 בספטמבר 1941 לפנות בוקר נעצרו 500 מיהודי העיר וגורשו למחנה הריכוז קרושצ'יצה. משם הועברו הגברים ליאסנובאץ, והילדים והנשים למחנה לובורגראד. יורה פראנצטיץ' פיקד על האקציה אשר בוצעה על ידי מיליציית "הלגיון השחור". ב-6 באוקטובר 1941 הגיעו הנשים והילדים שגורשו מסרייבו ללובוגראד והיה זה הטרנספורט הראשון למחנה. מפקד המחנה היה קרל הגר(גר') וסגנו היה אחיו ולאדו הגר(גר') בני הפולקסדויטשה בקרואטיה(אנ'). לפי העדויות התעללו מפקדי המחנה בעצירים ותועדו מעשי הרג ואונס. בדצמבר 1941 נמנו במחנה 1,700 עצורים, אשר חלקם גורשו בהמשך למחנה ההשמדה יאסנובאץ. באוגוסט 1942 גורשו מרבית האסירים היהודים לאושוויץ ועד אוקטובר גורשו השאר לסטארה גרדישקה והמחנה נסגר. במחנה שכנו גם נשים סרביות שהועברו ממחנה הריכוז גורניה רייקה. איציק וולף, סיפורה של דינה ביכלר-חן, בתוך: "נתניהו: העולם לא למד לקח מהשואה", באתר חדשות מחלקה ראשונה, 1 במאי 2011. קרואטיה העצמאית, באתר יד-ושם, אוחזר ב-31 באוגוסט 2014. מחנות ההשמדה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 317. מנחם שלח, שואת יהודי יוגוסלביה - הקהילות בסרביה וקרואטיה, באתר יד יצחק בן-צבי, אוחזר ב-16 באוקטובר 2023.
ג'קלין בארטון

ג'קלין בארטון (באנגלית: Jacqueline Barton;‏ 7 במאי 1952, ניו יורק) היא כימאית יהודיה אמריקאית, פרופסור במכון הטכנולוגי של קליפורניה. אביה היה שופט בבית המשפט העליון של מדינת ניו יורק. אמה הייתה יהודייה ילידת בלגיה. בארטון נשואה לפיטר דרבן, גם הוא פרופסור לכימיה במכון הטכנולוגי של קליפורניה. לזוג בת אחת. סיימה תואר ראשון, בהצטיינות יתרה, במכללת בארנארד, המסונפת לאוניברסיטת קולומביה. סיימה דוקטורט בכימיה אורגנית באוניברסיטת קולומביה ב-1978. בשנים 1979 -1980 עשתה פוסט דוקטורט במעבדות בל ובאוניברסיטת ייל. הייתה פרופסור לכימיה במכללת האנטר בשנים 1980 - 1982. פרופסור לכימיה באוניברסיטת קולומביה בשנים 1983 -1989. מאז ועד היום (נכון לאוגוסט 2014) היא פרופסור במכון הטכנולוגי של קליפורניה. בארטון הינחתה מעל 100 דוקטורנטים ופוסטדוקטורנטים (נכון לקיץ 2014). בארטון חברה בדירקטוריונים של דאו כימיקלים ומעבדות בל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עיקר מחקרה הוא במשמעות הולכת אלקטרונים הופכית (transverse electron transport) לאורך סליל DNA דו גדילי. נזקי DNA ותיקונם. פרס אלאן ווטרמן של האקדמיה הלאומית למדעים - 1985. פרס אלי לילי של האגודה האמריקנית לכימיה לכימיה ביולוגיה - 1987. פרס לכימיה (Pure Chemistry) של האגודה האמריקנית לכימיה - 1988. חברת האקדמיה האמריקאית לאמנויות ולמדעים - 1991. מדליית גרוון-אולין - 1992. פרס מכון ויצמן למדעניות מצטיינות - 1997. חברת החברה הפילוסופית האמריקאית - 2000. חברת האקדמיה הלאומית למדעים - 2002. המדליה הלאומית למדעים - 2011. מדיה וקבצים בנושא ג'קלין בארטון בוויקישיתוף דף הבית של קבוצת המחקר של בארטון (באנגלית) בארטון באתר Chemical Heritage Foundation (באנגלית) בארטון באתר Bloomberg Businessweek (באנגלית) (הקישור אינו פעיל)